საქართველოს ეროვნული ბანკის პრეზიდენტის
ბრძანება №299/02
2010 წლის 29 ოქტომბერი  
ქ. თბილისი                                                     
როინ ცაციაშვილის კომერციული ბანკის ლიკვიდატორად  დანიშვნის შესახებ
 „საქართველოს ეროვნული ბანკის შესახებ“ საქართველოს ორგანული კანონის მე-15 მუხლის „ზ“ პუნქტის, 49-ე მუხლის მე-2 პუნქტის, „კომერციული ბანკების საქმიანობის შესახებ“ საქართველოს კანონის 37-ე მუხლის პირველი პუნქტისა და „კომერციული ბანკის ლიკვიდაციის წესის შესახებ“ საქართველოს ეროვნული ბანკის პრეზიდენტის 2003 წლის 11 ივლისის №159 ბრძანების საფუძველზე, ვ ბ რ ძ ა ნ ე ბ: 
1. დაინიშნოს როინ ცაციაშვილი (პირადობის მოწმობა Nდ0892537, პირადი N01036002403), 2010 წლის 1 ნოემბრიდან 2010 წლის 1 დეკემბრამდე  სს „საქართველოს საზღვაო ბანკის“ ლიკვიდატორად, გაფორმდეს მასთან ვადიანი შრომითი ხელშეკრულება და მასში განესაზღვროს შრომითი ანაზღაურების ოდენობა.
2. დაევალოს საქართველოს ეროვნული ბანკის პრეზიდენტის აპარატს უზრუნველყოს აღნიშნული აქტის დაუყოვნებლივ გამოქვეყნება ბეჭდვით ორგანოში, სებ-ის ვებგვერდზე და მისი წარდგენა სს „საქართველოს საზღვაო ბანკის“ მარეგისტრირებელ ორგანოში სამეწარმეო რეესტრში შესაბამისი აღნიშვნისათვის.
3.  ეს ბრძანება ამოქმედდეს ხელმოწერისთანავე.                                                            

